# ᱥᱚᱦᱟᱨᱚᱱᱯᱩᱨ

| ᱥᱚᱦᱟᱨᱚᱱᱯᱩᱨ |
| --- |
| ᱥᱚᱦᱚᱨ |
| Shakumbhri Devi; Mazahir Uloom, Saharanpur; and Saharanpur Junction railway station |
| ᱥᱚᱦᱟᱨᱚᱱᱯᱩᱨᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱴᱷᱟᱶ |
| ᱠᱳᱣᱚᱨᱰᱤᱱᱮᱴᱥ: ﻿ / ﻿ |
| ᱫᱤᱥᱚᱢ |  ᱥᱤᱧᱚᱛ |
| ᱯᱚᱱᱚᱛ | ᱩᱛᱛᱚᱨ ᱯᱨᱚᱫᱮᱥ |
| ᱦᱚᱱᱚᱛ | ᱥᱚᱦᱟᱨᱚᱱᱯᱩᱨ |
| ᱥᱚᱨᱠᱟᱨ |
|  • ᱥᱚᱸᱥᱚᱫᱽ ᱥᱚᱦᱮᱫ | ᱦᱟᱡᱤ ᱯᱷᱚᱡᱽᱞᱩᱨ ᱨᱚᱦᱢᱟᱱ |
|  • ᱢᱮᱭᱚᱨ | ᱥᱚᱱᱡᱤᱵᱽ ᱣᱟᱞᱤᱭᱟ |
| ᱦᱚᱲ ᱮᱞ (᱒᱐᱑᱑) |
|  • ᱜᱩᱴ | ᱗᱐᱕,᱔᱗᱘ |
| ᱯᱟᱹᱨᱥᱤ |
|  • ᱟᱹᱢᱟᱹᱞᱮᱛ | ᱦᱤᱱᱫᱤ, ᱩᱨᱫᱩ |
| ᱚᱠᱛᱚ ᱴᱚᱴᱷᱟ | ᱭᱩ.ᱴᱤ.ᱥᱤ+᱐᱕:᱓᱐ (IST) |
| PIN | ᱒᱔᱗᱐᱐᱑/᱐᱒ |
| ᱴᱮᱞᱤᱯᱷᱚᱱ ᱠᱳᱰ | ᱐᱑᱓᱒ |
| ᱜᱟᱹᱰᱤ ᱨᱮᱡᱤᱥᱴᱨᱮᱥᱚᱱ | UP-11 |
| ᱡᱟᱱᱟᱝ ᱡᱟᱹᱱᱤ | ᱑᱐᱐᱐/᱘᱙᱘ ♂/♀ |
| ᱣᱮᱵᱽᱥᱟᱭᱤᱴ | saharanpur.nic.in |

**ᱥᱚᱦᱟᱨᱚᱱᱯᱩᱨ** ᱫᱚ ᱩᱛᱛᱚᱨ ᱯᱨᱚᱫᱮᱥ, ᱥᱤᱧᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱥᱚᱦᱟᱨᱚᱱᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾

ᱥᱚᱦᱟᱨᱚᱱᱯᱩᱨ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱥᱚᱸᱛ ᱥᱟᱦ ᱦᱟᱨᱩᱱ ᱪᱤᱥᱛᱤ ᱟᱜ ᱧᱩᱛᱩᱢ ᱨᱮ ᱫᱚ ᱦᱚᱞᱮᱱ ᱛᱟᱦᱮᱸᱫ ᱾ "ᱥᱚᱸᱠᱩᱵᱷᱚᱨᱤ ᱫᱮᱵᱤ" ᱟᱜ ᱢᱤᱫ ᱟᱹᱰᱤ ᱧᱩᱛᱩᱢᱟᱱ ᱢᱚᱱᱫᱤᱨ ᱥᱚᱦᱟᱨᱚᱱᱯᱩᱨ ᱨᱮ ᱢᱮᱱᱟᱜᱼᱟ ᱾

## ᱱᱟᱜᱟᱢ

## ᱚᱛᱱᱚᱜ ᱟᱨ ᱦᱚᱭᱫᱟᱜ

ᱥᱚᱦᱟᱨᱚᱱᱯᱩᱨ ﻿ / ﻿ ᱨᱮ ᱢᱮᱱᱟᱜᱼᱟ ᱾ ᱪᱚᱱᱰᱤᱜᱚᱰ ᱠᱷᱚᱱ ᱮᱛᱚᱢ ᱑᱔᱐ ᱠᱤᱞᱚᱢᱤᱴᱚᱨ (᱘᱗ ᱢᱤᱞ) ᱮᱛᱚᱢᱼᱮᱛᱚᱢ ᱥᱟᱢᱟᱝ ᱨᱮ, ᱫᱤᱞᱞᱤ ᱠᱷᱚᱱ ᱑᱗᱐ ᱠᱤᱞᱚᱢᱤᱴᱚᱨ (᱑᱑᱐ ᱢᱤᱞ) ᱠᱚᱧᱮᱼᱠᱚᱧᱮ ᱥᱟᱢᱟᱝ ᱨᱮ, ᱥᱟᱢᱞᱤ ᱠᱷᱚᱱ ᱖᱕ ᱠᱤᱞᱚᱢᱤᱴᱚᱨ (᱔᱐ ᱢᱤᱞ) ᱠᱚᱧᱮᱼᱠᱚᱧᱮ ᱥᱟᱢᱟᱝ ᱨᱮ ᱟᱨ ᱰᱮᱦᱨᱟᱰᱩᱱ ᱠᱷᱚᱱ ᱖᱑ ᱠᱤᱞᱚᱢᱤᱴᱚᱨ (᱓᱘ ᱢᱤᱞ) ᱮᱛᱚᱢᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱖᱙ ᱢᱤᱴᱚᱨ (᱘᱘᱓ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱚᱦᱟᱨᱚᱱᱯᱩᱨ ᱫᱚ ᱚᱛᱱᱚᱜ ᱫᱚᱣᱟᱵᱽ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱥᱚᱦᱟᱨᱚᱱᱯᱩᱨ ᱦᱚᱱᱚᱛ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ, ᱩᱛᱛᱚᱨ ᱯᱨᱚᱫᱮᱥ, ᱩᱛᱛᱚᱨᱟᱠᱷᱚᱸᱰ ᱟᱨ ᱦᱚᱨᱤᱭᱟᱬᱟ ᱠᱚ ᱢᱮᱥᱟ ᱠᱟᱛᱮ ᱯᱩᱱᱭᱟᱹ ᱯᱚᱱᱚᱛ ᱡᱚᱲᱟᱣᱼᱟ ᱾

| ᱥᱚᱦᱟᱨᱚᱱᱯᱩᱨ, ᱩᱛᱛᱚᱨ ᱯᱨᱚᱫᱮᱥᱨᱮᱭᱟᱜ ᱦᱚᱭᱼᱦᱤᱥᱤᱫ ᱵᱟᱵᱚᱛ ᱠᱟᱛᱷᱟ |
| --- |
| ᱪᱟᱸᱫᱚ | ᱡᱟᱱ | ᱯᱷᱮᱵᱽ | ᱢᱟᱨᱪ | ᱮᱯᱨᱤᱞ | ᱢᱮᱹ | ᱡᱩᱱ | ᱡᱩᱞᱟᱭ | ᱟᱜᱚᱥᱴ | ᱥᱮᱯ | ᱚᱠᱴᱚ | ᱱᱚᱵᱷᱮ | ᱰᱤᱥᱮ | ᱥᱮᱨᱢᱟ |
| ᱮᱵᱷᱚᱨᱮᱡᱽ ᱪᱮᱛᱟᱱ °ᱥᱮ (°ᱯᱷᱟ) | 20 (68) | 22 (72) | 28 (82) | 35 (95) | 38 (100) | 37 (99) | 33 (91) | 32 (90) | 32 (90) | 31 (88) | 26 (79) | 21 (70) | 30 (86) |
| ᱫᱤᱱᱟᱹᱢ ᱮᱵᱷᱚᱨᱮᱡᱽ °ᱥᱮ (°ᱥᱮ) | 13 (55) | 15 (59) | 20 (68) | 26 (79) | 30 (86) | 37 (99) | 29 (84) | 28 (82) | 27 (81) | 23 (73) | 18 (64) | 13 (55) | 23 (73) |
| ᱮᱵᱷᱚᱨᱮᱡᱽ ᱞᱟᱛᱟᱨ °ᱥᱮ (°ᱯᱷᱟ) | 6 (43) | 8 (46) | 12 (54) | 18 (64) | 23 (73) | 26 (79) | 25 (77) | 25 (77) | 22 (72) | 16 (61) | 10 (50) | 6 (43) | 16 (61) |
| ᱮᱵᱷᱚᱨᱮᱡᱽ ᱫᱟᱜᱼᱡᱟᱹᱲᱤ ᱢᱤᱢᱤ (ᱤᱧᱪᱤ) | 30 (1.2) | 40 (1.6) | 20 (0.8) | 10 (0.4) | 10 (0.4) | 70 (2.8) | 240 (9.4) | 200 (7.9) | 120 (4.7) | 20 (0.8) | 0 (0) | 10 (0.4) | 830 (32.7) |
| ᱮᱵᱷᱚᱨᱮᱡᱽ ᱫᱟᱜᱼᱡᱟᱹᱲᱤ ᱢᱟᱦᱟᱸ | 1.7 | 1.5 | 1.5 | 1.1 | 1.4 | 2.8 | 7.5 | 7.6 | 2.7 | 1.0 | 0.6 | 0.9 | 30.3 |
| ᱯᱷᱮᱰᱟᱛ: Weatherbase |

## ᱦᱚᱲ ᱮᱞ

Barbers in Saharanpur, a painting by Edwin Lord Weeks (1849–1903)

| ᱱᱟᱜᱟᱢᱤᱭᱟᱹ ᱦᱚᱲ ᱮᱞ |
| --- |
| ᱦᱚᱲ ᱞᱮᱠᱷᱟ ᱡᱚᱠᱷᱟ | ᱦᱚᱲ ᱮᱞ |  | %± |
| **᱑᱙᱐᱑** | ᱖᱖,᱒᱕᱔ |  | — |
| **᱑᱙᱑᱑** | ᱖᱒,᱘᱕᱐ |  | -5.1% |
| **᱑᱙᱒᱑** | ᱖᱒,᱒᱖᱑ |  | -0.9% |
| **᱑᱙᱓᱑** | ᱗᱘,᱖᱖᱕ |  | 26.3% |
| **᱑᱙᱔᱑** | ᱑᱐᱕,᱖᱒᱒ |  | 34.3% |
| **᱑᱙᱕᱑** | ᱑᱔᱘,᱔᱓᱕ |  | 40.5% |
| **᱑᱙᱖᱑** | ᱑᱘᱕,᱒᱑᱓ |  | 24.8% |
| **᱑᱙᱗᱑** | ᱒᱒᱕,᱓᱙᱖ |  | 21.7% |
| **᱑᱙᱘᱑** | ᱒᱙᱕,᱓᱕᱕ |  | 31.0% |
| **᱑᱙᱙᱑** | ᱓᱗᱔,᱙᱔᱕ |  | 26.9% |
| **᱒᱐᱐᱑** | ᱔᱕᱕,᱗᱕᱔ |  | 21.6% |
| **᱒᱐᱑᱑** | ᱗᱐᱕,᱔᱗᱘ |  | 54.8% |
| Source |

᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱟᱨᱚᱱᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱗᱐᱕,᱔᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱒.᱕% ᱫᱚ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱱᱚᱜᱚᱨ ᱱᱤᱜᱟᱢ ᱥᱤᱢᱟᱹ ᱵᱷᱤᱛᱤᱨ ᱨᱮ ᱑᱒᱙,᱗᱕᱖ ᱚᱲᱟᱜ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱔᱖.᱗᱔ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱘.᱐᱕ ᱜᱟᱺᱴ ᱢᱤᱞ) ᱟᱨ ᱑᱕,᱐᱙᱓.᱖᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱙,᱐᱙᱒.᱐᱔/ᱜᱟᱺᱴ ᱢᱤᱞ) ᱦᱚᱲ ᱮᱞ ᱰᱮᱱᱥᱤᱴᱤ ᱥᱟᱶ, ᱩᱛᱛᱚᱨ ᱯᱨᱚᱫᱮᱥ ᱨᱮ ᱜᱮᱞᱢᱤᱫ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱥᱚᱦᱟᱨᱚᱱᱯᱩᱨ ᱨᱤᱱ ᱦᱚᱲ ᱮᱞ ᱫᱚ ᱒᱐᱐᱑ ᱥᱟᱞ ᱨᱮ ᱔᱕᱕,᱗᱕᱔ ᱟᱨ ᱙᱙᱑ ᱥᱟᱞ ᱨᱮ ᱓᱗᱔,᱙᱔᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱠᱚᱲᱟ ᱟᱜ ᱜᱩᱴ ᱦᱚᱲ ᱮᱞ ᱫᱚ ᱕᱒.᱗% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱜᱩᱴ ᱦᱚᱲ ᱮᱞ ᱫᱚ ᱔᱗.᱓% ᱢᱮᱱᱟᱜᱼᱟ ᱟᱨ ᱱᱚᱣᱟ ᱞᱮᱠᱟ, ᱥᱚᱦᱚᱨ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱘᱙᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱖.᱓᱒% ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱑᱔.᱒% ᱟᱨ ᱐.᱑% ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱡᱷᱚᱯᱲᱤ ᱨᱮ ᱛᱟᱦᱮᱸᱱ ᱠᱚᱣᱟᱜ ᱜᱩᱴ ᱦᱚᱲ ᱮᱞ ᱫᱚ ᱓᱓% ᱴᱷᱟᱶ ᱒᱓᱓,᱑᱙᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾

| ᱥᱚᱦᱟᱨᱚᱱᱯᱩᱨ ᱥᱚᱦᱚᱨ ᱨᱮ ᱫᱷᱚᱨᱚᱢ |
| --- |
| ᱫᱷᱚᱨᱚᱢ |  |  | ᱥᱟᱭᱠᱚᱲᱟ |  |
| ᱦᱤᱱᱫᱩ |   | 50.92% |
| ᱢᱩᱥᱞᱤᱢ |   | 45.89% |
| ᱥᱤᱠᱷ |   | 1.23% |
| ᱡᱮᱭᱱ |   | 1.03% |
| ᱮᱴᱟᱜᱟᱜ |   | 0.45% |

ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱟᱫᱷᱟ ᱴᱷᱟᱶ ᱫᱚ ᱦᱤᱱᱫᱩ ᱢᱮᱱᱟᱜ ᱠᱚᱣᱟ, ᱟᱨ ᱢᱩᱥᱞᱤᱢ ᱟᱜ ᱜᱩᱴ ᱦᱚᱲ ᱮᱞ ᱫᱚ ᱯᱩᱱᱜᱮᱞᱼᱢᱚᱬᱮ ᱥᱟᱭᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱥᱤᱠᱷ ᱟᱨ ᱡᱮᱭᱱ ᱦᱚᱸ ᱠᱚᱢ ᱮᱞ ᱢᱮᱱᱟᱜ ᱠᱚᱣᱟ ᱾
ᱥᱚᱦᱟᱨᱚᱱᱯᱩᱨ ᱨᱮ ᱰᱮᱦᱮᱨ ᱛᱮᱫ ᱨᱚᱲᱼᱮᱫ ᱯᱟᱹᱨᱥᱤ ᱫᱚ ᱦᱤᱱᱫᱤ ᱠᱟᱱᱟ, ᱱᱚᱣᱟ ᱩᱨᱫᱩ ᱥᱟᱶ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱠᱟᱱᱟ ᱾ ᱩᱨᱫᱩ ᱟᱨ ᱯᱟᱸᱡᱟᱵᱤ ᱨᱚᱨᱚᱲ ᱠᱚ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ, ᱟᱨ ᱦᱚᱨᱤᱭᱟᱬᱵᱤ ᱦᱚᱸ ᱛᱟᱨᱟ ᱦᱚᱲ ᱦᱚᱛᱮᱛᱮ ᱠᱚ ᱨᱚᱲᱟ ᱾

## ᱥᱟᱜᱟᱲᱚᱢ

ᱥᱚᱦᱟᱨᱚᱱᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱱᱚᱜ ᱠᱟᱱᱟ ᱴᱨᱮᱱ
ᱵᱟᱨᱭᱟ ᱢᱩᱬ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱫᱚ ᱥᱚᱦᱟᱨᱚᱱᱯᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ - NH 709B ᱟᱨ NH 344 ᱾ NH 709B ᱫᱚ ᱥᱚᱦᱟᱨᱚᱱᱯᱩᱨ ᱠᱷᱚᱱ ᱚᱸᱰᱚᱠᱚᱜᱼᱟ ᱟᱨ ᱱᱤᱭᱟᱹ ᱥᱟᱢᱞᱤ ᱟᱨ ᱵᱟᱜᱽᱯᱚᱛ ᱨᱮᱱᱟᱜ ᱰᱟᱦᱟᱨ ᱫᱚ ᱫᱤᱞᱞᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱟᱨ NH 344 ᱫᱚ ᱥᱚᱦᱟᱨᱚᱱᱯᱩᱨ ᱫᱚ ᱚᱢᱵᱟᱞᱟ, ᱭᱚᱢᱩᱱᱟᱱᱚᱜᱚᱨ ᱟᱨ ᱨᱩᱲᱠᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕᱗ ᱫᱚ ᱫᱤᱞᱞᱤᱼᱭᱚᱢᱩᱱᱚᱛᱨᱤ ᱨᱟᱡᱽᱰᱟᱦᱟᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱥᱚᱦᱚᱨ ᱞᱮᱠᱟᱛᱮ ᱦᱚᱸ ᱥᱮᱱᱚᱜᱼᱟ ᱾ ᱫᱤᱞᱞᱤᱼᱥᱚᱦᱟᱨᱚᱱᱯᱩᱨᱼᱰᱮᱦᱨᱟᱰᱩᱱ ᱮᱠᱥᱯᱨᱮᱥᱵᱮ ᱦᱚᱸ ᱮᱦᱚᱵ ᱟᱠᱟᱱᱟ, ᱱᱚᱣᱟ ᱢᱟᱨᱪ ᱒᱐᱒᱔ ᱫᱷᱟᱹᱵᱤᱡ ᱛᱮ ᱥᱟᱯᱲᱟᱣ ᱦᱩᱭᱩᱜᱼᱟ ᱾

ᱥᱚᱦᱟᱨᱚᱱᱯᱩᱨ ᱡᱚᱸᱠᱥᱚᱱ ᱫᱚ ᱥᱚᱦᱚᱨ ᱥᱮᱵᱟ ᱞᱟᱹᱜᱤᱫ ᱯᱩᱭᱞᱩ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱠᱚᱧᱮ ᱨᱮᱞᱣᱮ ᱨᱮᱱᱟᱜ ᱚᱢᱵᱟᱞᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱪᱟᱪᱞᱟᱣ ᱫᱟᱵᱟᱣ ᱨᱮ ᱢᱮᱱᱟᱜᱼᱟ, ᱟᱨ ᱢᱚᱨᱟᱫᱟᱵᱟᱫᱽᱼᱚᱢᱵᱟᱞᱟ ᱞᱟᱭᱤᱱ, ᱫᱤᱞᱞᱤᱼᱢᱤᱨᱟᱴᱼᱥᱚᱦᱟᱨᱚᱱᱯᱩᱨ ᱞᱟᱭᱤᱱ ᱟᱨ ᱫᱤᱞᱞᱤᱼᱥᱟᱢᱞᱤᱼᱥᱚᱦᱟᱨᱚᱱᱯᱩᱨ ᱞᱟᱭᱤᱱ ᱡᱚᱸᱠᱥᱚᱱ ᱨᱮ ᱢᱮᱱᱟᱜᱼᱟ ᱾ ᱥᱚᱦᱟᱨᱚᱱᱯᱩᱨ ᱨᱮᱞ ᱞᱟᱭᱤᱱ ᱛᱮ ᱡᱚᱲᱟᱣ ᱛᱟᱦᱮᱸ ᱠᱟᱱᱟ ᱛᱤᱥ ᱥᱤᱸᱫᱷ, ᱯᱟᱸᱡᱟᱵᱽ ᱟᱨ ᱫᱤᱞᱞᱤ ᱨᱮᱞᱣᱮ ᱫᱚ ᱑᱘᱗᱐ ᱥᱟᱞ ᱨᱮ ᱢᱩᱞᱛᱟᱱ (ᱱᱤᱛᱚᱜ ᱫᱚ ᱯᱟᱠᱤᱥᱛᱟᱱ ᱨᱮ) ᱫᱚ ᱫᱤᱞᱞᱤ ᱠᱷᱚᱱ ᱡᱚᱲᱟᱣᱟᱜ ᱔᱘᱓ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱚᱢᱨᱤᱛᱥᱚᱨᱼᱚᱢᱵᱟᱞᱟᱼᱥᱚᱦᱟᱨᱚᱱᱯᱩᱨᱼᱜᱟᱡᱤᱭᱟᱵᱟᱫᱽ ᱞᱟᱭᱤᱱᱮ ᱯᱩᱨᱟᱹᱣ ᱠᱮᱫᱼᱟ ᱾ ᱥᱚᱦᱟᱨᱚᱱᱯᱩᱨ ᱫᱚ ᱢᱚᱨᱟᱫᱟᱵᱟᱫᱽ ᱠᱷᱚᱱ ᱡᱚᱲᱟᱣᱟᱜ ᱢᱤᱫᱴᱟᱹᱝ ᱟᱨ ᱞᱟᱭᱤᱱ ᱫᱚ ᱑᱘᱘᱖ ᱥᱟᱞ ᱨᱮ ᱵᱮᱱᱟᱣ ᱠᱟᱛᱮ ᱥᱟᱯᱲᱟᱣ ᱞᱮᱱ ᱛᱟᱦᱮᱸᱫ ᱾

ᱫᱤᱞᱞᱤ ᱨᱮ ᱥᱟᱦᱫᱚᱨᱟ ᱫᱚ ᱥᱚᱦᱟᱨᱚᱱᱯᱩᱨ ᱠᱷᱚᱱ ᱡᱚᱲᱟᱣᱟᱜ ᱥᱟᱦᱫᱚᱨᱟᱼᱥᱚᱦᱟᱨᱚᱱᱯᱩᱨ ᱞᱟᱭᱤᱴ ᱨᱮᱞᱣᱮ ᱫᱚ ᱑᱙᱐᱗ ᱥᱟᱞ ᱨᱮ ᱦᱮᱡᱥᱮᱱ ᱞᱟᱹᱜᱤᱫ ᱛᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱨᱮᱞᱣᱮ ᱒ ᱯᱷᱤᱴ ᱖ ᱤᱸᱪ (᱗᱖᱒ ᱢᱤᱞᱤᱢᱤᱴᱚᱨ) ᱥᱟᱠᱲᱟ ᱞᱟᱭᱤᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱜᱩᱴ ᱡᱤᱞᱤᱧ ᱫᱚ ᱑᱕᱑.᱖᱖ ᱠᱤᱞᱚᱢᱤᱴᱚᱨ (᱙᱔.᱒᱔ ᱢᱤᱞ) ᱛᱟᱦᱮᱸ ᱠᱟᱱᱟ ᱾

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ